A comare

Non passo mai, comare, in carrera
senza mirare a sa ostra fentana
pro bos bider gentile e risulana
lièra e bella che una bandera

A mi narrer: «Bon giorno, bona sera»
cun sa grazia ostra frisca e sana
chi m’allegrat che sonu ’e campana
sonende a festa in die ’e primavera.

Bois a tottus los distribuides
custos saludos senza finzione
cun generosa liberalidade:

Sezis miraculosa e no ischides
chi sullevades dogn’afflizione
cun sa ostra divina bonidade.